ועדת הפנים ואיכות הסביבה, כנסת 16, פרוטוקול מספר 217, 2004-06-07 09:00

יורי שטרן: רבותיי, הישיבה הראשונה היא, אני מקווה, סיום לדיון שקיימנו בשבוע שעבר, ואני מקווה שהיום אנחנו נצביע על תיקון חוק הכניסה לישראל, תשס"ד – 2004.

יורי שטרן: בישיבה האחרונה אנחנו הגענו לכמה פשרות ולכמה תיקונים בנוסח שהיה לנו עד כה בדיון.

יורי שטרן: זו הצעת חוק של מספר חברי כנסת, ובראשם חבר הכנסת.

יורי שטרן: אנחנו צירפנו כאן שתי הצעות, אחת של חבר הכנסת רשף חן, והשנייה של חבר הכנסת שאול יהלום, יושב ראש ועדת העבודה והרווחה והבריאות.

יורי שטרן: היו, כפי שאתם זוכרים, כמה סוגיות, שלגביהן היו אי הסכמות, ופחות או יותר קבענו את הכיוון.

יורי שטרן: והיועצים יחד עם היועצים המשפטיים של המשרדים ושל הוועדה היו אמורים לקבוע נוסח סופי של הצעת החוק, ואני מקווה שמה שקיבלנו היום זה כבר לשביעות רצון כולם.

יורי שטרן: למרות שהיו כאן קצת ויכוחים שבגללם עיכבנו את תחילת הישיבה.

יורי שטרן: אני מבקש מחבר הכנסת רשף חן לדווח לנו על הסיכומים, ואז אנחנו נעבור להסכמה.

רשף חן: תודה רבה אדוני היושב ראש.

רשף חן: המצב הוא שאכן, בסוף הישיבה הקודמת, גיבשנו רשימה של הסכמות עקרוניות, והיועצת המשפטית של הוועדה לקחה על עצמה לתת להסכמות האלה את הביטוי הטכני, הניסוחי, הטוב ביותר, והדבר הזה אכן מונח כאן בפנינו.

רשף חן: לעניות דעתי, הניסוח שנמצא בכאן באמת מבטא את כל מה שהוסכם בישיבה הקודמת, והוא מבטא את זה בצורה נכונה.

רשף חן: לי אישית אין שום הערות לנוסח הזה.

רשף חן: מבחינתי אפשר להצביע עליו כמו שהוא.

יורי שטרן: ההגדרה , אני מדבר על סעיף (ב) "עד שחדל לעסוק בטיפול באותו מטופל" כולל את שתי האפשרויות.

רשף חן: נכון מאוד.

יורי שטרן: גם כשהמטופל כבר לא צריך אותו.

יורי שטרן: זו הגדרה אולטימטיבית.

רשף חן: בדיוק כך.

רשף חן: זה מבהיר שאחרי החמש שנים, כשנכנסים לתקופת ההארכה, כל עוד - - -

יורי שטרן: המטופל חי והוא סיעודי והוא זקוק, והוא רוצה באותו מטפל – או.

יורי שטרן: קיי.

רשף חן: בדיוק.

רשף חן: אם מאיזו שהיא סיבה נפסק הקשר, בין אם זה אחרי חודש ובין אם זה אחרי עשר שנים, אז המטפל יוצא.

יורי שטרן: אני פשוט אזכיר לכולנו, שאני חושב שזה חוק, שאולי בפעם הראשונה בסופו של דבר, באמת מבדיל באופן ברור בין עובדי סיעוד לשאר העובדים הזרים, שרובם בחקלאות ובבניין, דבר שהוא בטבעו שונה בתכלית מעבודה סיעודית.

יורי שטרן: פה מדובר במשהו שאינו נכנס למסגרת הרגילה של יחסי עובד מעביד ויחסים של מטפל ומטופל.

יורי שטרן: יש שם דינמיקה וחוקים משלהם, ואנחנו חייבים להתחשב בזה.

יורי שטרן: החקיקה הזאת היא לטובת החולים והמטופלים הסיעודיים במדינת ישראל.

יורי שטרן: אני חושב שבאישור התיקון הזה נעשה הקלה משמעותית למאות אם לא אלפי אנשים.

יורי שטרן: ויש בזה תכיפות.

יורי שטרן: אז אני אבקש מעורכת הדין מירי פרנקל, היועצת המשפטית של הוועדה להתחיל בקריאת הסעיפים – ואנחנו נצביע.

מירי פרנקל-שור: חוק הכניסה לישראל (תיקון מס' 13), התשס"ד - ‏2004–06–12 תיקון סעיף 3א בחוק הכניסה לישראל, התשי"ב – 1952 בסעיף 3א – (א) בסעיף קטן (ב) - ברישא, המילים "ובלבד שסך תקופות ההארכה הנוספות לפי סעיף קטן זה לא יעלה על שנתיים וחצי" - יימחקו; (2) בפסקת משנה (1), במקום "שלוש השנים" יבוא "השנה".

יורי שטרן: זאת תוצאה של ההצבעה שעשינו.

מירי פרנקל שור: בפסקת משנה (2), במקום הרישא עד "חוות דעת" יבוא "גורם מוסמך שאינו מועסק ואינו בעל ענין בחברה העוסקת בתיווך עובדים זרים או בהעסקתם, נתן, לאחר שנפגש עם המטופל במקום מגוריו, חוות דעת בכתב" ובסופה יבוא "בפסקה זו, "הגורם המוסמך" – עובד סוציאלי בעל כישורים כפי שקבע שר הפנים, רופא או אח מוסמך" עכשיו, כאן היתה בקשה, אנחנו לא כללנו אותה במסגרת גוף הצעת החוק, אבל היתה בקשה שהרופא שאמור לתת את חוות הדעת יהיה או רופא משפחה או רופא גריאטר.

רשף חן: אני מבקש להתייחס לעניין הזה.

רשף חן: לא דובר על העניין הזה בוועדה.

מירי פרנקל-שור: לא .

מירי פרנקל-שור: לא דובר.

מירי פרנקל-שור: לכן אני מדגישה שלא הכנסנו את זה לגוף הצעת החוק, אלא זו נקודה שנתבקשנו, שעלתה בדיונים.

רשף חן: אני רוצה לומר לעניין הזה משהו שהוא טכני, ואחר כך עניין מהותי.

רשף חן: הטכני הוא, ברגע שהתחלנו לשבת ולנסח, לכל אחד שעמד שם היו שלוש הצעות נוספות איך לתקן את העניין הזה.

רשף חן: ואני ביקשתי, שהואיל והוועדה דיברה, קבעה, סיכמה עקרונות, ואנחנו עוסקים במלאכת ניסוח, אז זה לא יהפוך עכשיו יריית הפתיחה למשא ומתן חדש.

מירי פרנקל-שור: אין טעם לפתוח את זה.

יורי שטרן: לגבי סעיף (א) יש הערות?

מירי פרנקל-שור: ההערה שלכם היא לא לנושא הזה.

יבין ישראלי: ישנה איזו הערה של שר הפנים, אדוני.

יבין ישראלי: בנוסח הקיים כתוב על עובד סוציאלי שהוא צריך להיות בעל כישורים "כפי שקבע שר הפנים".

יבין ישראלי: שר הפנים, להזכיר לוועדה, קבע תקנות בנושא הזה של מהי ההסמכה, מיהו העובד הסוציאלי, מהם כישוריו של עובד סוציאלי שיכול לתת חוות דעת בנושא הזה.

יבין ישראלי: למרבה הצער, התקנות האלה לא הועילו, כי העובדים הסוציאליים של הרשויות המקומיות, שלגביהם קבע השר שהם בעלי הכישורים הראויים, הם למעשה לא שיתפו פעולה, ולא מוכנים לתת חוות דעת שכאלה.

יורי שטרן: לא.

יורי שטרן: לא.

יורי שטרן: לא.

רשף חן: לכן הוספנו את הרופא.

יורי שטרן: זאת חקיקה.

יורי שטרן: עכשיו, עמדתו של האיגוד המקצועי של העובדים הסוציאליים יכולה להשתנות.

יורי שטרן: זה עניין של משא ומתן.

יורי שטרן: בחוק אנחנו קובעים כמה אופציות.

יורי שטרן: לכן יש פה גם רופא, וקודם לא היה, וגם אח מוסמך או אח ואחות.

יורי שטרן: וזה נותן מגוון אפשרויות לאותה משפחה שיש בה מטופל סיעודי.

יורי שטרן: כל השאר - אנחנו מסמיכים את העובדים הסוציאליים.

יורי שטרן: לא רוצים – הדבר יכול להשתנות.

מירי פרנקל-שור: תראה, ההערה מיד עלתה לאחר שהתחלנו לשבת לנסח.

מירי פרנקל-שור: יכול להיות שיש משהו בהערה.

מירי פרנקל-שור: אבל על מנת למחוק דבר שכבר כתוב היום בחקיקה צריך לשמוע את כל הגורמים הרלבנטיים בדבר.

מירי פרנקל-שור: אני מציעה שזה לא המקום ולא הזמן לתקן, במיוחד מה שכתוב כבר היום בחוק.

מירי פרנקל-שור: יכול להיות שיש מקום.

מירי פרנקל-שור: צריך לבדוק.

מירי פרנקל-שור: אפשר להגיש הצעת חוק ולתקן את העניין.

מירי פרנקל-שור: אני מציעה כרגע, אדוני היושב ראש, לא לנגוע.

יורי שטרן: אני מסכים.

יורי שטרן: אני שוב אומר:

יורי שטרן: אנחנו מסמיכים את העובדים האלה לתת חוות דעת שמאפשרת הארכת אישור עבודה ושהות בארץ.

יורי שטרן: אם ההסתדרות שם לא רוצה או משהו, זה כבר מישור אחר לחלוטין.

יורי שטרן: אז בבקשה, מי בעד הסעיף הזה כפי שנוסף?

מירי פרנקל-שור: לפרוטוקול – סעיפים קטנים (א) ו-(ב) של סעיף 1.

יורי שטרן: נגד?

יורי שטרן: נמנעים אין.

יורי שטרן: סעיף (ב) בקשה.

מירי פרנקל-שור: (ב) בסעיף קטן (ג) במקום "תום שבע שנים ותשעה חודשים מהיום האמור, יבוא "שחדל לעסוק בטיפול באותו מטופל".

מירי פרנקל-שור: אחרי סעיף קטן (ג) יבוא:

יורי שטרן: דקה, דקה.

יורי שטרן: נגמור עם הסיעודיים.

יורי שטרן: בקשה, מי בעד?

יורי שטרן: נגד – נמנעים – איין.

יורי שטרן: חבר הכנסת גפני, אני לא רואה את הצבעתך.

משה גפני: בסדר.

משה גפני: בסדר.

יורי שטרן: מה זה בסדר?

יורי שטרן: אתה בעד?

קריאה: הוא לא הצביע.

קריאה: פשוט קשה לו, לאור זהות המציעים.

יורי שטרן: רק דקה אחת.

יורי שטרן: בזה הסתיים הפרק, שני פרקים בעצם, שמתייחסים לעיקר ההצעה, וזה לעובדים סיעודיים.

יורי שטרן: כאשר עם קבלת התיקון יהיה אפשר, כשהעובד נכנס יש לו אפשרות לעבוד פה עד חמש שנים.

יורי שטרן: אם בשנה האחרונה הוא עובד אצל מטופל חדש, שנה או מעבר לזה, הוא כבר יכול להמשיך אתו, כמובן לפי בקשת המטופל מעבר לזה, ואם בתום שבע שנים עדיין יש את היחסים האלה בין המטפל והמטופל, ויש חוות דעת של העובדים הסוציאליים, או של הרופאים או של האחים או האחיות, אז שר הפנים יאריך בעצם את שהותו של העובד עד תום ההתקשרות הזאת עם המטופל הסיעודי.

יורי שטרן: זה פותר את המצוקות הקיימות כיום.

משה גפני: אגב, זה שינוי מהחלטת הממשלה, מה שהתקבל בסופו של דבר.

יורי שטרן: זה מה שהתקבל בוועדת הפנים ואיכות הסביבה.

יורי שטרן: מה זה חשוב כעת?

יורי שטרן: אני מבין את ההרהורים שבלבך.

קטן יבוא: "(ג1) על אף האמור בסעיף קטן (ג), רשאי שר הפנים להאריך רשיון לישיבת ביקור שניתנה לעובד זר, או להעניק לעובד זר אשרה ורשיון חדשים, לתקופות נוספות שלא יעלו על שנה כל אחת, אם נתקיימו נסיבות מיוחדות וחריגות של תרומה של העובד הזר לכלכלה, למשק או לחברה, ושנקבעו בתקנות בהסכמת שר התעשיה, המסחר והתעסוקה.

קטן יבוא: "

יבין: התקנות הן בהסכמת שר המסחר והתעשייה?

יורי שטרן: כן.

יורי שטרן: רק התקנות.

יורי שטרן: אבל מה ההבדל בין כלכלה למשק?

משה גפני: האמת היא שאני לא מבין את הסעיף הזה.

יורי שטרן: הסעיף הזה נותן אפשרות לשר הפנים להאריך אשרות שהות ואשרות עבודה לעובדים מקצועיים במקצועות השונים שתורמים, כמו שכתוב פה, לכלכלה, למשק ולחברה.

משה גפני: כמה מובטלים יש במדינת ישראל?

יורי שטרן: זה לא חשוב.

משה גפני: זה מאוד חשוב.

יורי שטרן: חבר הכנסת גפני,

משה גפני: מה זה לא חשוב?

משה גפני: מה זה לא חשוב?

משה גפני: עושים צחוק מהבעיה.

יורי שטרן: חבר הכנסת גפני, עזוב את האובססיה שלך בעניין של זרים.

יורי שטרן: יש לך עובדים זרים בארץ שבגללם- - -

משה גפני: לי יש אובססיה?

יורי שטרן: יש לך פה רופאים ויש לך פה מדענים.

משה גפני: אני מאוד בעד, אדוני היושב ראש, אבל למה שיש לי אובססיה לזרים?

יורי שטרן: כי אתה כל פעם כאילו רוצה לתקוף את זה.

קריאה: זה אנשים מאוד מיוחדים.

משה גפני: מה זה אנשים מאוד מיוחדים?

משה גפני: מגיעים מברית המועצות לשעבר פרופסורים שנותנים להם לעבוד כעובדי ניקיון.

משה גפני: אז פתאום אתה מטיף לי?

משה גפני: לי יש אובססיה לעולים חדשים?

קריאה: נכון, יש לך אובססיה לזרים ולעולים חדשים.

יורי שטרן: חבר הכנסת גפני, יש לך פה עובדים, מדענים, רופאים, עובדים מקצועיים, שבגללם נוצרו במשק מקומות עבודה רבים.

יורי שטרן: ואם אתה מוציא אותם, כי הוא ראש הצוות, אנשים כאלה מייצרים מקומות עבודה, ולכן אנחנו בעד שהמדינה תוכל לתת להם להמשיך ולפעול ולתפקד בארץ.

משה גפני: זו אמירה דמגוגית.

משה גפני: אין מאחורי האמירה הזאת כלום.

יורי שטרן: היא לא דמגוגית.

איריס גינצבורג: אני רוצה להזכיר שהממשלה בהחלטתה מתנגדת להוספת הסעיף הזה להצעת החוק, אולם, אנחנו להסכמה בישיבה הקודמת של אישור התקנות תתווסף התייעצות עם שר האוצר.

איריס גינצבורג: אנחנו ביקשנו ממך שזו תהיה הסכמה.

איריס גינצבורג: הסכמת.

איריס גינצבורג: התייעצות עם שר האוצר.

איריס גינצבורג: מדובר על תרומה למשק וכלכלה.

יורי שטרן: אני מציע להוסיף את ההתייעצות.

יורי שטרן: הרי זה לא בהסכמה.

יורי שטרן: זה דבר פחות מחייב.

יורי שטרן: הוא מחייב באמת יצירת מגע,

קריאה: זו ביורוקרטיה מסורבלת.

קריאה: מי בדיוק במשרד האוצר יוכל לקבוע אם איזה מדען באיזו חברה

יורי שטרן: אני ציפיתי שאתם תבואו, שני משרדי ממשלה, בעמדה מאוחדת.

יורי שטרן: אני רואה את זה כפשרה.

יורי שטרן: הרי אם דרשו שזה יהיה בהסכמת שר האוצר.

קריאה: שר הפנים מתנגד לזה לחלוטין.

משה גפני: למה שר הפנים מתנגד?

יורי שטרן: אני מעלה את זה להצבעה, חברי הכנסת.

משה גפני: לא, רק דקה.

משה גפני: אני מבקש להצביע על הסתייגויות שלי על הסעיף הזה.

יורי שטרן: קודם נצביע על ההסתייגויות של הממשלה.

יורי שטרן: אז אני מעלה להצבעה את הסעיף הזה בשתי גרסאות.

יורי שטרן: האחת, הקיימת – שהתקנות הן, הקריטריונים בעצם, כן התקנות, שזה בהסכמה בין שר הפנים לשר התעשייה המסחר והתעסוקה .

משה גפני: אני נגד הסעיף הזה.

משה גפני: יש לנו בעיה, אדוני היושב ראש.

משה גפני: לא, יש לנו בעיה.

משה גפני: אנחנו לא יודעים מי קואליציה מי אופוזיציה.

משה גפני: אנחנו מנסים לעשות פה סדר.

יורי שטרן: תצביע חבר הכנסת גפני לפי צו מצפונך.

משה גפני: צו מצפוני זה שהממשלה תיפול.

משה גפני: אז איך עושים את זה?

יורי שטרן: שתי גרסאות להצבעה.

יורי שטרן: חברי הכנסת, תפסיקו את הבלגן.

יורי שטרן: שתי גרסאות להצבעה: אחת כפי שכתוב פה: רק שני משרדי ממשלה מעורבים, והצעה שניה – שני משרדים שהם צריכים בהסכמה ביניהם, ובהתייעצות עם שר האוצר.

יורי שטרן: מי בעד הגרסה השנייה?

משה גפני: אני גם לא בעד הגרסה השנייה.

משה גפני: הסדר זה להצביע על ההסתייגויות.

יורי שטרן: החלטה: בהצבעה שלוש מול שניים התקבלה הגרסה בהתייעצות שר האוצר.

משה גפני: אלה הסתייגויות מהותיות, אני מבקש.

מירי פרנקל-שור: אבל עדיין אין לך חוק, על מה אתה רוצה להצביע, על חוק שעדיין אין לך חוק?

יורי שטרן: יש לנו שלושה מול שניים.

קריאה: לא, אני רוצה בהסכמה.

יורי שטרן: טוב, אתה יודע, תגיש את זה כהסתייגות.

יורי שטרן: חברי הכנסת, יש הסתייגויות, תגישו את זה.

משה גפני: לא.

משה גפני: לא.

משה גפני: אני רוצה הצבעה על שלוש ההסתייגויות.

יורי שטרן: אבל אתה לא כתבת אותן, מה!

משה גפני: אני צריך לכתוב אותן?

משה גפני: מה זה, אמצע הדיון.

מירי פרנקל-שור: רק שניה.

מירי פרנקל-שור: למען הפרוטוקול, אדוני, אני מבקשת שתסכם מה התקבל לגבי- - -

יורי שטרן: התקבלה תוספת "בהתייעצות שר האוצר".

משה גפני: אני מבקש להביא להצבעה הסתייגויות.

יורי שטרן: אני בפעם הראשונה אז התנגדתי.

יורי שטרן: אבל אני קיוויתי שאתם תבואו להסכמה.

יורי שטרן: אם באים נציגי משרד האומר, מה אתם רוצים מחברי הכנסת.

יורי שטרן: שהם עכשיו יכריעו בין משרדי ממשלה בקטעים כאלה ביורוקרטיים?

אלי קובול: כתוב כאן "נסיבות מיוחדות וחריגות".

אלי קובול: עזבנו את זה כרגע כי כולם אמרו לנו, זה מה שיש בהסכמה, ועל זה צריך להחליט.

אלי קובול: אז אם זה מה שבהסכמה – יכול להיות.

אלי קובול: אם זה מה שיש בהסכמה, אז מצביעים כפי זה.

אלי קובול: אם מוסיפים לזה תוספות אז אנחנו רוצים לפתוח את זה, והשר מתנגד לנוסח הזה.

אלי קובול: או ככה או ככה.

קריאה: מה השר מבקש שיהיה?

אלי קובול: השר מבקש במקום נסיבות מיוחדות, שתהיה " תרומה מיוחדת" כי אין כאן עניין של נסיבות.

אלי קובול: יש כאן בן אדם שאני מאשר אותו בגלל תכונתו הספציפית.

אלי קובול: אין בזה איזה שהוא היגיון מעשי שחלות נסיבות מיוחדות, אלא יש תרומה מיוחדת לאותו בן אדם.

אלי קובול: לכן אני רוצה ספציפית אותו, או את אותה קבוצת אנשים או את מי שיש להם תרומה מיוחדת.

אלי קובול: ורצינו את השינוי הזה.

אלי קובול: עכשיו, אם אומרים שלא משנים כלום – טוב.

יורי שטרן: אלי , שוב פעם, אני לא רוצה לתווך בין שני משרדים.

יורי שטרן: מה שאני מציע, שתהיה הסתייגות של אחד מחברי הכנסת.

יורי שטרן: עד ההצבעה במליאה נעשה עוד סבב, פשוט התייעצויות, ונראה איך.

יורי שטרן: יכול להיות שבמליאה נמחק את זה.

מירי פרנקל-שור: השאלה מה הנוסח שאנחנו מצביעים עכשיו.

יורי שטרן: אנחנו הצבענו.

יורי שטרן: היתה הצבעה ואישרנו את הגרסה השנייה.

מירי פרנקל שור: אדוני היושב ראש, באמת צודק מר בראון.

מירי פרנקל שור: מה שהובא לוועדה זה היה בהתאם לסיכום ולעקרונות שהתקבלו ביום רביעי.

מירי פרנקל שור: היו הערות נוספות.

מירי פרנקל שור: אם כך,

יורי שטרן: כבוד היועצת המשפטית, אם היית מעירה את זה לפני ההצבעה,

מירי פרנקל-שור: אנחנו הערנו את זה לאורך כל הדרך.

מירי פרנקל-שור: אנחנו גם הערנו את זה לנושא של העובד הסוציאלי.

קריאה: אדוני, אני יכול לבקש רביזיה?

יורי שטרן: כשהעמדתי את זה להצבעה, לא הערת לי את זה.

מירי פרנקל-שור: אבל אני הערתי לפני כן.

יורי שטרן: לא.

יורי שטרן: לא.

יורי שטרן: לא.

יורי שטרן: היתה הצבעה.

יורי שטרן: צירפנו את המילים,

משה גפני: אפשר לבקש להעלות הסתייגויות?

יורי שטרן: לא כדאי, עזוב, עזוב.

יורי שטרן: אני חושב שאנחנו סיימנו את הדיון ואת ההצבעות.

יורי שטרן: מי שיש לו הסתייגויות- - -

משה גפני: אדוני היושב ראש, לפי התקנון אני מבקש להעלות הסתייגויות.

יורי שטרן: בבקשה.

משה גפני: יש לי שלוש הסתייגויות: הסתייגות אחת היא של חבר הכנסת איוב קרא ושלי: אנחנו מבקשים- - -

רשף חן: רגע אחד, אני מבקש לרשום את ההסתייגות שלי לעניין הזה שהנוסח יישאר כפי שהוא: "שר התעשייה והמסחר והתעסוקה...."

משה גפני: זאת הסתייגות שלך חבר הכנסת רשף חן.

משה גפני: אני מציע שלוש הסתייגויות.

משה גפני: אחת של חבר הכנסת איוב קרא ושלי.

משה גפני: אנחנו מבקשים שזה יהיה בהסכמת שר האוצר.

יורי שטרן: אתה רוצה שאנחנו נצביע?

משה גפני: מה השאלה.

משה גפני: מה זה, רק הצבעה קובע בבניין הזה.

איוב קרא: אני בעד להצביע.

משה גפני: בעד להצביע.

יורי שטרן: טוב.

יורי שטרן: בבקשה.

משה גפני: אבל יש לי עוד שתי הסתייגויות.

רשף חן: אני רוצה להתבטא בעניין הזה.

רשף חן: אני רוצה לקיים דיון על ההסתייגות הזאת.

מירי פרנקל שור: מה זאת אומרת?

יורי שטרן: חברים, תראו.

יורי שטרן: אנחנו פה העברנו עכשיו תיקון שהוא כבר מנוגד לדעתו של שר הפנים.

יורי שטרן: אתם רוצים לאנוס.

יורי שטרן: אתם לוקחים דוגמה מראש הממשלה שהוא מפטר את השרים שלא מסכימים להצביע כמו שהוא רוצה.

יורי שטרן: אז דקה אחת.

יורי שטרן: אי אפשר.

יורי שטרן: כי אנחנו כבר העברנו נוסח שהוא פשרה מסוימת עם עמדת משרד האוצר, על חשבון עמדתו של שר הפנים.

יורי שטרן: אתם רוצים לקחת את זה עוד יותר רחוק, וליצור מערכת בלתי סבירה של שלושה משרדים שצריכים להסתבך ביניהם בשביל ליצור תקנות.

יורי שטרן: חבריי, אני מבקש להוריד את ההסתייגות הזאת.

יורי שטרן: משה גפני?

משה גפני: לא.

יורי שטרן: לא.

יורי שטרן: או.קיי.

יורי שטרן: מי בעד התיקון?

רשף חן: רגע, סליחה, סליחה.

רשף חן: אני ביקשתי רשות דיבור.

יורי שטרן: או.

יורי שטרן: קיי.

יורי שטרן: בבקשה, חבר הכנסת רשף חן.

יורי שטרן: חברים, כבר הגיעו אנשים לישיבה הבאה.

יורי שטרן: טוב, אני מבקש להפיל את ההסתייגות הזאת.

יורי שטרן: מי בעד ההסתייגות?

יורי שטרן: בקשה.

יורי שטרן: נו, באמת.

יורי שטרן: שלושה בעד ההסתייגות?

משה גפני: אני מבקש הסתייגות שנייה.

משה גפני: ההסתייגות השנייה היא: במקום "התרומה של העובד הזר לכלכלה, למשק או לחברה", אני מבקש שיהיה רשום רק התרומה של העובד הזר לכלכלה.

משה גפני: לא יודע מה זה משק, ולא מבין מה זה חברה.

יורי שטרן: מי בעד ההסתייגות של חבר הכנסת גפני?

משה גפני: ההסתייגות השלישית שלי, זה מכיוון שההסתייגויות שלי לא התקבלו, אני מבקש למחוק את סעיף קטן גימל.

יורי שטרן: מי בעד ההסתייגות האולטימטיבית של חבר הכנסת גפני?

יורי שטרן: כן, מי בעד?

יורי שטרן: שלושה.

יורי שטרן: מי נגד?

יורי שטרן: לא עבר.

מירי פרנקל-שור: רגע, רגע, אדוני היושב ראש.

מירי פרנקל-שור: רגע.

מירי פרנקל-שור: הישיבה עוד לא הסתיימה.

מירי פרנקל-שור: חבר כנסת דוד אזולאי ביקש להציג הסתייגות שהוא ביקש ממני להציג אותה בפני הוועדה.

מירי פרנקל-שור: חבר הכנסת דוד אזולאי מנמק את ההסתייגות שלו בכך שהארכת הרשיון ומתן השהייה תהיה שמית לכל עובד זר, והארכה תותנה ותוקפה יישמר אך ורק בהתקיים מידע ועדויות לפיהן העובד הזר חי בגפו.

מירי פרנקל-שור: ולפיכך, לשם השלמת ההסתייגות, אנחנו נוסיף בסעיף קטן (א)(1)

יורי שטרן: ואם בני הזוג שלו כדין פה נמצאים?

מירי פרנקל-שור: אם הם כדין אז זה בסדר.

יורי שטרן: מה אומרים במשרד הפנים?

מירי פרנקל-שור: הם לא מכירים את ההסתייגות הזו.

יורי שטרן: אתם לא מכירים את ההסתייגות הזו?

מירי פרנקל-שור: מדובר על עובד זר, לפי מה שאני מבינה.

רשף חן: עובד כולל עובדת.

מירי פרנקל-שור: בוודאי.

מירי פרנקל-שור: עובד זר, רק אם הוא חי בגפו בארץ.

מירי פרנקל-שור: אם יש לו בני משפחה השוהים כדין – ההסתייגות, אם זה התקבל כחוק, לא תחול עליו.

מירי פרנקל-שור: אם הם חיים פה שלא כדין, לא תוארך האשרה ורשיון הישיבה.

יורי שטרן: לא מבין את זה.

יורי שטרן: אני אגיד לך למה.

קריאה: תהיה משטרה שתלך לבלוש עם מי חי העובד?

קריאה: הילד?

יורי שטרן: אם העובד עצמו הוא עובד חוקי, הוא עובד חוקים.

יורי שטרן: אם יש לו בן זוג או בת זוג שנמצאים פה באופן לא חוקי, יש לטפל בהם ולא בעובד החוקי.

מירי פרנקל-שור: זו הסתייגותו של חבר הכנסת דוד אזולאי, ויש להבהיר אותה.

יורי שטרן: טוב.

יורי שטרן: אני מעלה את זה להצבעה.

מירי פרנקל-שור: רק אמשיך, למען הפרוטוקול, סעיף קטן (ב)(1) – "חדל להתקיים תנאי מהתנאים המפורטים בסעיף קטן (ב) יפקע הרשיון".

מירי פרנקל-שור: זו הסתייגותו של חבר הכנסת דוד אזולאי.

יורי שטרן: שמעתם חברי הכנסת.

יורי שטרן: מי בעד הסתייגותו של חבר הכנסת דוד אזולאי?

יורי שטרן: שלושה.

יורי שטרן: מי נגד?

יורי שטרן: לא עברה.

יאיר פרץ: אתם בוחרים להגביל את העובדים הזרים.

יורי שטרן: אם יש עובד לא חוקי, צריכים לטפל בו.

יאיר פרץ: עובד שהתחתן, מה תעשה לו? תגרש אותה?

יאיר פרץ: אם הוא מתחתן מחר.

יורי שטרן: הישיבה הסתיימה.

יורי שטרן: תודה רבה.